cyanic-selkie/wikianc huggingface dataset:
ארתור לונגמור
הפרישה ולאחריה
ב-1942 פרש לונגמור על מנת להתמודד בבחירות משנה במחוז גרנת'ם בלינקולנשייר, מטעם המפלגה השמרנית. הוא נכשל בהתמודדות זו. מכיוון שכך פתח עסק פרטי לתובלה ימית, שהשיג חוזי תובלה חשובים כאשר נבנה כוח הפלישה בדרום אנגליה בשנת 1943–1944 לקראת מבצע אוברלורד. בשנת 1943 נקרא שוב לשירות לחודשים מספר, על מנת להשתתף בצוות חשיבה על מבנה ה-RAF בתקופה שלאחר המלחמה. בדצמבר 1943 נהרג בנו, מפקד כנף ריצ'רד מייטלנד לונגמור, כשהתקיף מן האוויר צוללת גרמנית בעת שליווה שיירה במהלך הקרב על האטלנטי. ביוני 1944 פרש סופית משירות.
חתונת הדמים
הרעיון לכתיבת המחזה עלה במוחו של לורקה אחרי שקרא בעיתון על כלה שברחה ביום חתונתה עם בן-זוגה הקודם; החתן ובני משפחתו רדפו אחרי הזוג, ושני המאהבים הרגו זה את זה בדו-קרב.
אליסיה קארה
קריירה
בשנת 2017 המפיק זד הוציא את השיר "Stay" שאליסיה משתתפת בו בתור זמרת שנייה. השיר זכה להצלחה והגיע בין היתר למקום ה-7 במצעד האמריקאי בילבורד הוט 100. בנוסף, היא הוציאה את הסינגל "How Far I'll Go", שנמצא גם בפסקול של הסרט מואנה.
אימוג'ן פוטס
קריירה
ב-2012 גילמה פוטס את דמותה של הכנרת הצעירה אלכסנדרה גלבר בסרט "כלים שלובים" של הבמאי הישראלי ירון זילברמן לצדם של קתרין קינר ופיליפ סימור הופמן. בשנת 2013 הופיעה בסרטים "Greetings from Tim Buckley", "זוהמה", וב"מבט של אהבה". באותה השנה, פוטס גילמה את לינדה קית' בסרט הביוגרפי על חיי ג'ימי הנדריקס בשם "ג'ימי: כולם לצידי", לצדו של אנדרה בנג'מין בתפקיד הנדריקס.
חיים אישיים
מאז דצמבר 2017, פוטס נמצאת במערכת יחסים עם השחקן ג'יימס נורטון, לאחר שהשניים שיחקו יחד בהפקת תיאטרון בווסט אנד. הם הודיעו על אירוסיהם ב-2022.
אוניאו דו וג'טאל
דוקטרינת גלגול הנשמות
הדוקטרינה של אוניאו דו וג'טאל מבוססת על האמונה בקיומה של הנשמה. ובהיותה ממוקדת באבולוציה רוחנית, היא מלמדת על גלגול נשמות, ועל כך שלנשמה יש משימה להתפתח דרך גלגולים עוקבים על מנת להגיע אל האלוהים, ואילו הדתות, קיימות כדי להראות את דרך הצדק. להואסקה תפקיד מרכזי בהתפתחות הרוחנית הזו.
היסטוריה
האוניאו דו וג'טאל החל את פעילותו ביערות הגשם של האמזונס על גבולה של ברזיל עם בוליביה. המייסד, חוסה גבריאל דה קוסטה, עבד בתעשיית הגומי (כנקז גומי – rubber tapper) אך גם כבנאי, נהג ועוזר של אחות. בשנת 1959 שתה הואסקה בפעם הראשונה במחנה גומי, שנמצא על הגבול בין ברזיל לבוליביה. בעקבות התנסות זו הוא החל להפיץ את המשקה, בקרב בני משפחתו ונקזי גומי אחרים שעבדו באזור, פיתח את הטקסים והדוקטרינה של ה-UDV וייסד את ה"גרעין" הראשון. ב-22 ביולי 1961, ערך מסטרה גבריאל מפגש והכריז על הקמת האוניאו דו וג'טאל במטרה "להביא שלום לעולם".
בינואר 1965, מסטרה גבריאל עבר לפורטו וליו, בירת מדינת רונדוניה, עם משפחתו. שם, עם אשתו ריימונדה פריירה דה קוסטה וילדיהם, הוא המשיך בעבודתו בהנהגת UDV, כאגודה בשם "Beneficent Association União do Vegetal" (החל מ-1967), הקים את מועצת המסטרים ואת הגוף המייעץ, שמהווים את ההנהגה או "הדירקטוריון" של UDV, ובשנת 1970, רשם את הארגון כמרכז רוחני בשם ל-Beneficent Spiritist Center União do Vegetal, CEBUDV. בשנת 1967, מסטרה פלורנסיו סיקווירה דה קרוואלו, אחד המסטרים הראשונים שהוכשרו ב-UDV, הוסמך להפיץ את המרתח במנאוס, בירתה של מדינת אמזונאס בברזיל.
נכון ל-2022 יש לאוניאו דו וג'טאל 216 גרעינים, הממוקמים בכל מדינה ברזילאית ובמספר מדינות מחוץ לברזיל: ארצות הברית, קנדה, ספרד, פורטוגל, שווייץ, הולנד, אוסטרליה, איטליה ופרו.
המעמד החוקי
למרות שהחוק התיר בסופו של דבר את השימוש בהואסקה לצורכי פולחן, בשנת 2006 ה-UDV הגדיר שורה של כללים פנימיים לגבי השימוש בסם. הכללים מגבילים את השימוש לטקסים דתיים בלבד, במקומות מורשים, על ידי אנשים מיומנים. חל איסור להשתמש בסמים אסורים אחרים, אסור למסחר את המשקה, אסור להשתמש בו בשעות פנאי או להטיף לשימוש בו, וכן אסור להשתמש באיוואסקה לתרגול פסיכולוגי או טיפולי. ב-UDV מאמינים שלצמח יש תכונות תרפויטיות, אך לא בשימוש טיפולי מבודד, מחוץ להקשר דתי. לטענתם, דרוש שימוש אחראי וצריך להבין את השפעתו מנקודת המבט הרוחנית.
עיקרי האמונה
כדי להנחות את המסע הרוחני, תורת ה-UDV מורכבת מתורות, chamadas (מילולית "קריאות", פזמונים), סיפורים והסברים. אלה קשורים לטבע האלוהי, ישוע ואחרים המוכרים על ידי מסטרה גבריאל כשליחי אלוהים שהגיעו לעולם בשליחות. כמה דוגמאות כוללות דמויות מהברית החדשה כמו ישוע, מרים, יוסף, איוב, נח, אנה הקדושה, יוחנן המטביל, קוסמאס ודמיאנוס הקדושים. אך בין היתר, הדוקטרינה מזכירה גם את הישויות Iansã (אנ') וימאנז'ה (ישויות מהדתות האפרו-ברזילאיות).
טרי רולינס
קריירת אימון
בשנת 2006 מונה לעוזר מאמן קבוצת וושינגטון מיסטיקס מליגת ה-WNBA, שוב כעוזרו של אדובאטו, ולאחר כשנה החליפו כמאמן הראשי. ביולי 2008, לאחר 22 משחקים בעונת 2008, פוטר מהתפקיד. בתקופתו כמאמן הקבוצה רשמו המיסטיקס מאזן כולל של 24 ניצחונות ו-28 הפסדים. בעונות 2013–2015 היה עוזר מאמן בקבוצת שיקגו סקיי מה-WNBA.
אלן וסט
קורות חיים
שירת בצבא ארצות הברית 21 שנים (1983–2004), רוב הזמן התקדם בדרגות הקצונה בתותחנים, אף כי קיבל במהלך השירות גם כנפי צניחה. לחם הן במלחמת המפרץ (1991) והן במלחמת עיראק (2003) והשתחרר מהצבא בדרגת לוטננט קולונל, ב-2004. במהלך תקופת שירותו בצבא קיבל מספר רב של עיטורי אומץ ושירות מצוין, לרבות כוכב הארד.
מראה מקום המקדש וירושלים
תיאור
הדפס האבן, המציג את ירושלים ואתריה הקדושים ליהדות, נוצר בשנת ה'תקצ"ז (1837-1836) בבית דפוס בהירבן (Hürben), גרמניה. בראש ההדפס מפה של חומות ירושלים. במרכז ההדפס חמישה תיאורים של מקומות בירושלים, המבוארים בעזרת טקסט. בצד ימין "ציור מעה"ק ציון תובב מצד צפון (מקום קבורת מלכי בית דוד)" ו-"ציור מעה"ק ציון תובב מצד צפון", מציגים תיאורים של הר ציון. בצד שמאל מופיעים שני תיאורים של מגדל דוד: "צורת מגדל דוד מבחוץ לעיר" ו"ציור מגדל דוד בתוך העיר".
על גופים צפים
ספר שני
הספר השני הוא הישג מתמטי מהכבירים שבעולם העתיק. הספר מכיל חקירה מפורטת של תנוחות שיווי המשקל היציבות של פרבולואידים צפים במגוון צורות וצפיפויות יחסיות, כאשר הם צפים בנוזל בעל משקל סגול גבוה יותר, ותחת אילוצים גאומטריים והידרוסטטיים שונים. היא מוגבלת למקרה שהבסיס של הפרבולואיד נמצא כולו מעל או כולו מתחת למשטח הנוזל. בכל אחד מהמקרים האלה, היעד של חקירתו של ארכימדס הוא למצוא את זווית הנטייה של ציר המקטע הפרבולואידי (ציר הפרבולואיד) יחסית לאנך לפני המים במצב שיווי משקל. אחת התוצאות המרכזיות של ארכימדס היא בנייה גאומטרית מסובכת אשר משמעותה היא, בשפה מודרנית, גזירת משטח היציבות (equilibrium surface) במרחב הפאזה, המורכב מכל הקונפיגורציות עבורן העצם בשיווי משקל. (\theta היא זווית הנטייה של הציר, \phi היא זווית מסוימת  המגדירה את הפרבולואיד ו-s הוא היחס בין צפיפות העצם הצף לצפיפות המים), חקירתו של ארכימדס דווקא את הפרבולואידים הייתה קרוב לוודאי אידיאליזציה של צורת גופי אוניות. בכמה מהפרקים שלו הגופים צפים עם הבסיס מתחת למים ומבצבצים מעל למים, בדומה לדרך שבה קרחונים צפים.
דרור (יישוב)
תכנון ראשוני להקמת יישוב פרוורי
החלטת הממשלה על הקמת היישוב התקבלה בשנת 1999, ומיד אחר כך החלו מינהל מקרקעי ישראל ומשרד הבינוי והשיכון בתכנונו. בדצמבר 2001, המועצה הארצית לתכנון ולבנייה, באמצעות ועדת המשנה לנושאים תכנוניים עקרוניים (ולנת"ע), אישרה את הקמתו של יישוב פרוורי במקום ובו 2,000 יחידות דיור. באפריל 2003, החליטה המועצה הארצית להקפיא את התוכנית לבניית הישוב, לטובת הקמת יישוב גדול יותר בסמוך בשם "יתיר", על ידי חברת דנקנר השקעות שזכתה במכרז להקמתו. המשרד להגנת הסביבה החל במאבק נגד הקמת היישוב, בטענה שהיישוב יקום על חשבון שטחי יער יתיר ושטחים המיועדים לשמורת טבע. ושהוא יחסום מסדרון אקולוגי המחבר את אזור המדבר עם שפלת יהודה. ביולי 2004, לאחר הליך שנמשך מספר שנים, החליטה הוועדה המחוזית לתכנון ובנייה דרום להמליץ בפני שר הפנים, אברהם פורז, על ביצוע שינויים במרחבי התכנון באזור, כך ששטחי היישובים המתוכננים "חירן" (כיום "דרור") ו"יתיר" ו"כרמית" יספחו ליישוב מיתר. צירוף שלושת היישובים החדשים למיתר נועד ליצור יישוב פרברי גדול, בו למעלה מ-10,000 יחידות דיור. ההחלטה על הקמת היישוב "יתיר" של קבוצת דנקנר לבסוף בוטלה, ותכנונה של חירן וכרמית נמשך.
לאופולד, נסיך הוהנצולרן
לאופולד שטפן קרל אנטון גוסטב אדוארד טסילו פון הוהנצולרן (בגרמנית: Leopold Stefan Karl Anton Gustav Eduard Tassilo von Hohenzollern 22 בספטמבר 1835 – 8 ביוני 1905) היה נסיך גרמני מבית הוהנצולרן-זיגמרינגן. היה מועמד לרשת את כתר ספרד וכך היה נגד רצונו העילה למלחמת צרפת–פרוסיה כונה לפיכך "החייל של הפוליטיקאים הגדולים".
ניקוס מכלאס
אייאקס וסביליה
ביוני 1999, לקראת עונת, הצטרף מכלאס לקבוצת הפאר אייאקס של המאמן יאן ואוטרס. המעבר הוערך בכ-8.6 מיליון דולר, מה שהפך את ההעברה ליקרה ביותר בתולדות אייאקס עד אז, ולהעברה היקרה ביותר לכדורגלן יווני עד אז. מכלאס כבש באותה העונה 14 שערי ליגה ב-25 הופעות, אך לא הצליח לסייע לאייאקס לחזור למאבקי האליפות, והקבוצה סיימה במקום החמישי בלבד. מכלאס אף כבש בעונה זו את שערה הראשון של אייאקס בגביע אופ"א לאותה העונה, באצטדיון קריית אליעזר מול הפועל חיפה, כשהעלה את אייאקס ליתרון 0–1 בדקה השלישית, בדרך לניצחון 0–3 בסיום.
עונה לאחר מכן, תחת המאמן קו אדריאנסה, איבד מכלאס מדקות המשחק שלו, וראה את שותא ארבלדזה תופס את עמדת החלוץ הבכיר. את הופעת הבכורה שלו בליגה באותה העונה ערך רק במחזור השביעי, וכבר באותו המשחק כבש צמד במשחק החוץ מול הירנפיין, שהסתיים בשוויון 2-2. עד לתום העונה רשם מכלאס 19 הופעות ליגה בלבד, בהן כבש 12 שערים. אייאקס סיימה שלישית בטבלה, בפער גדול מהאלופה פ.ס.וו. איינדהובן, אך חזרה למוקדמות ליגת האלופות בעונה הבאה.
נבחרת יוון
מכלאס הוסיף להיות שחקן משמעותי בהתקפת הנבחרת בשנים הבאות. יוון כשלה להגיע לטורנירים משמעותיים נוספים בשנים אלו, כאשר מכלאס היה שותף לטורנירי מוקדמות היורו הכושלים ב-1996 וב-2000, וכן למוקדמות המונדיאל ב-1998 וב-2002. בשנים 1998 ו-1999 אף ענד את סרט הקפטן בשישה משחקים. משחקו האחרון במדי יוון היה כמחליף בניצחון 1–3 על במשחק ידידות ב-15 במאי 2002, ובסך הכול בתשע שנים במדי יוון כבש מכלאס 18 שערים (מתוכם שלושה צמדים) ב-61 הופעות, שהציבו אותו בין עשרת גדולי הכובשים בתולדות הנבחרת.
טימופיי חריוקין
טימופיי טימופייביץ' חריוקין (21 ביוני 1910 - 19 ביוני 1953) היה לוטננט-גנרל של חיל האוויר הסובייטי אשר פיקד על ארמיית האוויר השמינית של ברית המועצות ומאוחר יותר על ארמיית האוויר הראשונה במלחמת העולם השנייה.
מנחת בצת
מבנה
שדה בצת היה חלק מרשת של שדות תעופה שהקימו הבריטים בתקופת המנדט, והוא סווג כשדה משנה או "שדה קדמי" (Forward operating airfield), שדה המגבה את השדה העיקרי במקרים בהם הפעולה ממנו בלתי אפשרית או מוגבלת מסיבה כלשהי. תפקידו של השדה הקדמי היה להגן על גבולות סמוכים, יבשתיים או ימיים. רשת שדות התעופה בצפון הארץ כללה בנוסף לבצת גם את בסיס חיל האוויר המלכותי סנט ג'ין כ-15 קילומטר מדרום, בסיס חיפה, בסיס רמת דוד, מנחת מגידו, שדה התעופה ראש פינה ומוקייבלה.
הר שלום (בני ברק)
השכונה נוסדה בסוף 1934, בידי משה רוזנפלד מלוקסמבורג, שמכר את המגרשים בה לחברי "המזרחי" ולעולים מגרמניה.
בעבר שכן בשכונה בית ההבראה "נוה הלל" ע"ש הלל יפה.
ז'אק אסיאו
מותו והנצחתו
ז'אק אסיאו נפטר בניו יורק ב-1982 והוא בן 86. היה חבר הבונים החופשיים ורוטרי. ב-1962 הוקם בראשון לציון במימונו של ז'אק אסיאו בית אבות ליוצאי בולגריה והוא נקרא על שמו.
יורי בוריסוב
קריירה פוליטית
בשנת 1998, הוא פרש מהכוחות המזוינים של הפדרציה הרוסית ומונה לתפקיד מנכ"ל חברת המניות "מודול" (העוסקת בפיתוח אוויוניקה, מערכות זיהוי תמונות ומעגלים משולבים).
כוחות ההגנה של דרום אפריקה
כוחות ההגנה הלאומיים של דרום אפריקה (באנגלית: South African National Defence Force – SANDF), הם הכוחות הצבאיים של דרום אפריקה. מפקד כוחות ההגנה ממונה על ידי נשיא דרום אפריקה מאחת מהזרועות והוא כפוף לשר ההגנה והווטרנים בממשלת דרום אפריקה.
פדרציית הכדורגל של קזחסטן
פדרציית הכדורגל של קזחסטן (בקזחית: Қазақстанның Футбол Федерациясы; ברוסית: Федерация Футбола Казахстана ידועה גם כהתאחדות הכדורגל הקזחית) היא הגוף המנהל את הכדורגל בקזחסטן. היא מנהלת את ליגות הכדורגל, ליגת העל הקזחית, הליגה הקזחית הראשונה, הגביע הקזחי, הסופר קאפ הקזחי וגם את נבחרת קזחסטן בכדורגל. מטה ההתאחדות נמצא באלמטי.
היסטוריה
משנת 1992
בשנת 2008, הפדרציה הקימה טורניר עד גיל 17 גדול, גביע קזחסטן הנשיאותי. הכי הרבה זכיות זכתה ספרד שזכתה בשנת 2014 ובשנת 2015.
ספורטק כפר סבא
ספורטק כפר סבא הוא מתחם ספורט הממוקם ברחוב דרך קדומים 1, בשכונת הדרים שבכפר סבא. המתחם הוקם בשנת 2000, ומשמש כמקום לאימוני ספורט וכושר גופני, וכן למפגשים חברתיים.
פעילות
בספורטק מגרשים ומתקנים המיועדים לענפי ספורט שונים, ובהם כדורעף חופים, כדורגל, קט רגל, "מיני פיץ" (גרסה למשחק הכדורגל שבה משתמשים בשערים קטנים), כדורסל וטניס שולחן. כמו כן, במקום מצויים מתקני כושר המיועדים למבוגרים, וכן מתקני ישיבה ונופש. מתקני הכושר מוצבים בקרבת מסלול הליכה וריצה באורך 3,500 מטר הממוקם לאורך רחוב בן-יהודה בכפר סבא, במגמה לאפשר למשתמשי המסלול לגוון את פעילותם הספורטיבית באמצעות שימוש במתקנים.
CamStudio
היסטוריה
הגרסה הבאה, השלישית של התוכנה, CamStudio 3, תכתב מחדש בשפת C#, ונמצאת עדיין בשלבי פיתוח מקדימים (2012).
שרה קונור
שרה ג'נט קונור (באנגלית: Sarah Jeanette Connor) היא דמות בדיונית בסדרת סרטי "שליחות קטלנית". היא מופיעה כפרוטגוניסט בשליחות קטלנית, שליחות קטלנית 2: יום הדין, שליחות קטלנית: ג'נסיס ובסדרת הטלוויזיה שליחות קטלנית: יומני שרה קונור. הדמות מתפתחת רבות במהלך הסרטים השונים, מעלמה במצוקה בסרט הראשון, לפושעת נמלטת המבצעת מעשי טרור, ללוחמת קשוחה ואמא המוכנה לעשות הכל כדי להגן על בנה ועל עתידו, ולבסוף מוצגת מחדש כגיבורה צעירה הנחושה לקחת שליטה על גורלה.
סדרת סרטי שליחות קטלנית
על המצבה של שרה המופיע בסרט שליחות קטלנית 3: עלייתן של המכונות, מופיעים התאריכים 1959–1997. תאריך הלידה הזה הופך אותה לבת 24 או 25 במהלך הסרט הראשון. עם זאת, שרה וג'ון חיו שנים רבות "מתחת לרדר" של הרשויות, ככל הנראה בשימוש בזהויות בדויות. כמו כן קברה היה בעצם מחסן נשק וגופתה לא נמצאה שם. מותה תואר כתוצאה מלוקמיה, לאחר "יום הדין" המקורי (29 באוגוסט 1997). בשליחות קטלנית 3 משתנה גם גילו של ג'ון שהופיע בסרט השני מ-10 ל-13, ובכך מציג סתירות בתארוך של הסרטים שלא ניתן להשלים עם ציר זמן אחד.
סטפן קרסובסקי
סטפן אקימוביץ' קרסובסקי (ברוסית: Степан Акимович Красовский; 20 באוגוסט 1897 - 21 באפריל 1983) היה מרשל אוויר של חיל האוויר הסובייטי. בזמן מלחמת העולם השנייה פיקד על ארמיית האוויר ה-17 של ברית המועצות ועל ארמיית האוויר השנייה של ברית המועצות.
ג'בונטה גרין
שיקגו בולס (2021–הווה)
ב-25 במרץ 2021, גרין הועבר לשיקגו בולס בטרייד שבו היו מעורבות שלוש קבוצות - הבולס, הסלטיקס ו-וושינגטון ויזארדס. ב-19 באוגוסט 2021 הודיעו הבולס שהם החתימו מחדש את גרין.
איליושין Il-62
מפעילים
נכון לסוף 2013, 22 מטוסים עדיין בשירות. הם משמשים בעיקר לטיסות ממשלתיות, טיסות שכר והעברת מטענים. מטוס מסוג זה משמש את נשיא רוסיה, נשיא אוקראינה ואחרים.
דוריט הקטנה (סרט)
דוריט הקטנה (באנגלית: Little Dorrit) הוא סרט קולנוע משנת 1987, עיבוד לרומן באותו שם מאת צ'ארלס דיקנס. כריסטין אדזרד כתבה את התסריט וביימה את הסרט, והפיקו ג'ון ברבורן וריצ'רד ב. גודווין. מייקל סנבויסין עיבד את המוזיקה של ג'וזפה ורדי.
רוי מילר
קולנוע
ב-2010 השתתף מילר בסרטו של דובר קוסאשווילי "התגנבות יחידים", עיבוד לספר בשם זה של יהושע קנז.
טלוויזיה
בשנת 2015 השתתף מילר בתוכנית הסאטירה "הכל שפיט" בערוץ הראשון.
צינוריר בונה
לצינוריר הבונה קונכייה דמוית צינור מפותל הדבוקה בחוזקה לסלע בעזרת חומר גירני שהחילזון מפריש. פרטים רבים של הצינוריר הבונה מתגודדים בצפיפות בגוש של קונכיות מפותלות זו בזו באזור הכרית בבתי גידול סלעיים דוגמת טבלאות גידוד בים התיכון.
עיכול
עיכול חוץ גופי אצל יצורים ירודים
2. אצל אוכלי עשב מעלי גירה, אחד ממדורי קיבתם, הנקרא כרס, מאוכלס בצפיפות בחיידקים מפרקי תאית. החיידקים מפרישים את האנזים המפרק את התאית אל מחוץ לגופם, אל קיבת מעלה הגירה. חלק מתוצרי הפירוק של התאית מנוצלים על ידי החיידקים עצמם וחלק על ידי היונק הפונדקאי.
עיכול חוץ-גופי אצל יצורים מפותחים
יש גם יצורים אשר בהם העיכול מתחיל עוד לפני שהמזון נכנס לתוך הגוף. דוגמה לכך היא העכביש. הוא נועץ בטרף את גפי הטרף החלולים שלו, דרכם הוא מכניס אנזימי עיכול מתוך בלוטת הארס. האנזימים הללו מפרקים את החלקים הרכים של הטרף ואת תוצרי פירוק זה העכביש שואב לתוך מערכת העיכול שלו, שם מסתיים הפירוק.
העיכול באדם
הפירוק המכני המתבצע בפה בעזרת השיניים, בו נגרס האוכל לחלקים קטנים יותר, שקלים יותר לעיכול. פירוק מכני מתבצע גם בקיבה ובמעי.
מהקיבה אל המעי הדק עוברת תערובת המזון המפורק חלקית וכן החומרים שהתווספו אליו. בתריסריון, החלק העליון של המעי הדק, מתבצע המשך הפירוק הכימי, באמצעות אנזימים המיוצרים בלבלב ומועברים לתריסריון. אנזימים נוספים מופרשים על ידי תאי המעי הדק עצמו ופעולתם מתאפשרת על ידי מלחי המרה. מיץ המרה נוצר באופן שוטף בכבד, נאגר בכיס המרה ומופרש לפי הצורך, עם הגעת בליל מזון, אל התריסריון. מיץ המרה מכיל פיגמנטים של המרה ומלחי מרה. פיגמנטים אלה הם תוצרי פירוק של המוגלובין, והם אלה שצובעים את הצואה בצבעה האופייני. מלחי המרה הם חומרים היוצרים תחליבים מהשומנים שבמזון ומאפשרים את פעילות האנזים ליפאזה, המפרק את השומן לרכיביו. בסופו של התהליך מתקבלות היחידות הבסיסיות של רכיבי המזון והן: חד-סוכרים, חומצות אמינו, פפטידים קצרים, חומצות שומן, גליצרול, כולסטרול ובסיסים חנקניים. במעי הדק מתקיימת ספיגה של המולקולות הקטנות הללו אל מחזור הדם, דרך פני השטח הפנימיים של המעי הדק, המגיעים לגודל הנע בין 200 ל-500 מטר מרובע. גודל זה מתקבל הודות לקפליו של המעי, קיום קיפולים על פניו (סיסים) וסיסונים על פני תאי האפיתל המרפדים את הסיסים. במעי הדק גם נספגים חזרה אל הדם רוב המים שעברו במערכת העיכול. בקצה המעי הדק, במעבר אל המעי הגס, מתחבר התוספתן. במשך תקופה ארוכה החוקרים סברו שהתוספתן הוא שריד אבולוציוני של המעי העיוור והוא חסר תפקיד באדם. בתחילת שנות ה-2000 המחקרים הוכיחו שהוא מהווה מרחב מוגן עבור חיידקי מעיים מועילים. כאשר האדם עובר אירוע של שלשול זיהומי והחיידקים המועילים נעלמים, מאגר החיידקים מהתוספתן מאפשר שיקום מהיר של אוכלוסיית החיידקים המועילים במעי. בנוסף, התוספתן גם מכיל כמות גדולה של רקמה לימפואידית, הקשורה ליכולת הגוף לזהות אנטיגנים זרים בתוך המזוןן.
לוח גורדה
לוח גורדה הוא לוח טקטוני ימי באגן המזרחי של האוקיינוס השקט מול צפון קליפורניה בחוף המערבי של אמריקה הצפונית, אחד מהשרידים הצפוניים שנותרו מלוח פרלון. לעיתים מתייחסים אליו (למשל בפרסומים של תוכנית הסיכונים לרעידות אדמה של הסקר הגאולוגי של ארצות הברית) בפשטות כאל החלק הדרומי ביותר של לוח חואן דה פוקה השכן, עוד שריד מלוח פרלון.
שלא כמרבית הלוחות הטקטוניים, עובר לוח גורדה עיוותים משמעותיים בתוך גבולותיו. העתקים רבים מופו הן במשקעים והן בבסיס אגן גורדה, שהוא בלב הלוח דרומית ל-41.6° צפון. לחצים מהלוחות השכנים, הלוח הצפון-אמריקאי והלוח הפסיפי גורמים לרעידות אדמה תכופות בלב הלוח, כולל רעידת האדמה של מחוז המבולדט בעוצמה 7.2M שגרמה לנזקים בכשני מיליון דולרים ב-1980.
דלקת כבד אוטואימונית
נסיגת המחלה
נסיגה של דלקת כבד אוטואימונית (רמיסיה - Remission) מוגדרת כמצב שבו תסמיני המחלה נעלמים, ממצאי בדיקות תפקודי הכבד הם תקינים ואין סימנים של דלקת בביופסיה של הכבד. מצב הנסיגה מושג בכ-80% מהמטופלים כשנה עד שנתיים לאחר תחילת הטיפול.
פרוגנוזה
יש מחלוקת בנוגע לתוחלת החיים של חולים בדלקת כבד אוטואימונית שהגיעה למצב השחמת טרם התחלת הטיפול. מחקרים מסוימים מעידים שתוחלת החיים של חולים בעלי שחמת למשך עשר שנים זהה לשל מטופלים שאין להם שחמת, ומחקרים אחרים מעידים שתוחלת החיים של מטופלים עם שחמת נמוכה יותר.
Sunday Mornin'
גרסת המקור
השיר הוא שיר אהבה שליו הנפתח במילים:
אוניברסיטת איחוד האמירויות הערביות
אוניברסיטת איחוד האמירויות הערביות (UAEU) היא אוניברסיטת מחקר ציבורית הממוקמת באל-עין, איחוד האמירויות הערביות. זוהי האוניברסיטה הוותיקה ביותר באיחוד האמירויות הערביות. היא הוקמה בשנת 1976 לאחר קבלת העצמאות מבריטניה על ידי האב המייסד של איחוד האמירויות, השייח' זייד בן סולטן אל נהיאן.
מבנה
בנוסף לתוכניות לתואר ראשון ולתארים מתקדמים, האוניברסיטה מציעה קורסי השכלה מתמשכת ותעודות מקצועיות עבור הקהילה בכל תחומי הדעת, ומארחת את שירותי הבריאות של האמירויות, שמעבירות הכשרות רפואיות.
דיוויזיית המילואים ה-12 (האימפריה הגרמנית)
היסטוריה
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-6, שהיה חלק מהארמייה החמישית. הדיוויזיה נטלה חלק בקרבות במערכה על הגבולות, לרבות קרב הארדנים. לאחר מכן היא לחמה בקרבות השונים, ובשנת 1916 היא השתתפה בקרב ורדן, ולאחר מכן לחמה ב. הדיוויזיה נותרה באזור פלנדריה-ארטואה להמשך המלחמה, ונלחמה בקרב פשנדל בשנת 1917. בשנת 1918 היא לחמה במתקפת האביב ובמתקפת מאה הימים, וב-20 בינואר 1919 פורקה הדיוויזיה.
ספר תורה
העור
תנאי מחייב נוסף הוא כוונת המעבד שהקלף יהיה לשם מצוות ספר תורה (עיבוד 'לשמה'), עור שעובד ללא כוונה פסול.
תפירה
בסיום כתיבת האותיות על גבי הקלף, תופרים את היריעות זו לזו עם גיד. התפירה צריכה להיעשות לשמה. את היריעה הראשונה והאחרונה תופרים לעץ החיים, ישנם מקומות שבהם נשים היו תופרות את היריעות.
סימונים בספר התורה
בין יהודי תימן יש שנהגו לסמן בספר התורה סוף פסוק ואתנחתא, כדי לסייע לקוראים בתורה. הסימון אינו נעשה על ידי כתיבה, אלא על ידי חקיקה של עגול בעור ספר התורה. הדברים נשענים על שיטת רביד הזהב שהתיר זאת. בעל אגרות משה כתב שיכולים הם להמשיך במנהגם, ואילו הרב עובדיה יוסף כתב שיש בעיה במנהג הזה, אך הוסיף: "ומכל מקום, קהלות יוצאי תימן שנהגו לעלות לספר תורה שיש בו סימנים כאלה, ולברך על קריאת התורה, אין למחות בידם בחזקה ולעורר מחלוקת, כי גדול השלום".
תיוג
צורת התג המקובלת היא קו שעולה מגג האות, ובראשה ריבוע קטן (כיום הרוב עושים עיגול עקב המאמץ הכרוך בריבוע), ואם עשה את התגים ללא ראש, כשרים.
מבחינה טכנית
מגרדים את האות רק לאחר שהתייבשה, בעזרת סכין גילוח, או בעזרת מחק חשמלי.
מבחינה הלכתית
אות שנכתבת בפעם אחת כגון ו' אם נפסלה לא מספיק לבטל את צורתה ולתקן, אלא צריך למחוק את האות ולתקן.
צואה
מחלות
צואה שחורה מעידה על דימום בדרכי העיכול העליונות, צואה אדומה מעידה על דימום בדרכי העיכול התחתונות.
הכמות הרבה של החיידקים והנגיפים בצואה גורמת לה להוות דרך עיקרית להעברת מחלות. במיוחד מדובר במחלות הנגרמות על ידי חיידקים ממשפחת ה-Enterobacteriaceae (בעיקר קוליפורמים), השוכנים דרך קבע במערכת העיכול של האדם; חיידקים אלו גורמים למחלות כדוגמת דיזנטריה וכולרה. מחלות אלו נפוצות בצורה נרחבת במדינות העולם השלישי, מכיוון שבמקומות אלו לא תמיד קיימת אפשרות להקפיד על כללי היגיינה ותברואה נאותים. פתוגנים ממקור צואתי מוצאים את דרכם אל המזון ואל מקורות מים; החיידקים נכנסים שוב לגופם של בני האדם, אך הפעם משתכנים ומתרבים גם באזורים שמחוץ למעי, דבר הגורם למחלות.
שימושים
ידוע על שימוש בגללי כלבים וחזירים למטרות שונות בחיי היום יום. בעת העתיקה שימשה צואת הכלבים לעיבוד עורות. בימי הביניים שימשה צואת הכלבים כחלק מתהליך הכביסה. בשני המקרים היו שורים את הבגד המכובס או את העור הדורש ריכוך בתוך הצואה למשך זמן ארוך כדי לרכך אותו ולאפשר את המשך התהליך. בעת העתיקה אף היה קיים מקצוע בשם 'קימוץ' שתפקידו איסוף צואה למטרות אלה.
המרד במחנה סוביבור
הנצחה
המוזיאון היהודי במוסקבה מנציח את מחנה המוות סוביבור והמרד באזכור שבו השתתפו ונרצחו שבויי מלחמה חיילים סובייטים.
העולם כרצון וכייצוג
אונטולוגיה (ספר II)
כל התופעות מגלמות שאיפה מהותית: חשמל וכוח משיכה, למשל, מתוארים ככוחות, ואלו עבור שופנהאואר אובייקטיפיקציה של הרצון. באותו האופן גם יכולת ההכרה האנושית, כפופה לדרישות הרצון.
אסתטיקה (ספר III)
בספר השלישי שופנהאואר חוקר את חווית ההתבוננות האסתטית. כאשר אנו מתבוננים במשהו בצורה אסתטית, יש לנו ידע על האובייקט לא כדבר אינדיבידואלי אלא על האוניברסל כאידאה האפלטונית (die Platonische Idee). לאחר מכן האדם מסוגל לאבד את עצמו במושא ההתבוננות האסתטית, ולרגע קצר להימלט ממעגל התשוקה הבלתי ממומשת כ"נושא [סובייקט] ידע טהור וחסר רצון" (reinen, willenlosen Subjekts der Erkenntniß). הדבר כרוך בנטישת שיטת ההכרה המחוברת לעקרון הטעם המספיק (האופן היחיד המתאים לשירות הרצון המדע). במהלך החוויה האסתטית אנו זוכים להקלה רגעית בכאב הנלווה לשאיפה שלנו. כמו תיאוריות אסתטיות רבות אחרות, מרכזו של שופנהאואר הוא מושג הגאון. גאונות, לפי שופנהאואר, מוחזקת על ידי כל האנשים בדרגות שונות והיא מורכבת מיכולת חוויה אסתטית. ניתן ללמד את מי שיש לו רמה גבוהה של גאונות להעביר חוויות אסתטיות אלו לאחרים, וחפצים המתקשרים לחוויות אלו הם יצירות אמנות.
אתיקה (ספר IV)
לפי שופנהאואר, הרצון בקונפליקט עם עצמו בשל האגואיזם שכל אדם וחיה ניחנים בו. חמלה נובעת מחריגה מהאגואיזם, כשחודרת התפיסה האשלייתית של האינדיבידואליות, ניתן לחוש אמפתיה ולהזדהות עם סבלו של אחר. החמלה יכולה לרמוז לאפשרות של הליכה מעבר לתשוקה ולרצון. שופנהאואר מכחיש מכל וכל את קיומו של "חופש הרצון" במובן המקובל, ורק שולל כיצד ניתן לאשר או לשלול את הרצון, אך אינו נתון לשינוי, והוא משמש כשורש השרשרת של הדטרמיניזם הסיבתי.
כרך 2
הכרך השני כלל מספר חיבורים המרחיבים את הנושאים שנסקרו בראשון. החשובים ביותר הם הרהוריו על המוות והתיאוריה שלו על מיניות, שראתה בו ביטוי של הרצון השלם המוודא שהוא יחיה ומונע מבני האדם את שכלם ושפיותם בגעגועיהם ליקיריהם.
נקודה שהתיישנה רע היא תורת הגנטיקה שלו. הוא טען שבני אדם יורשים את רצונם, ובכך את אופיים, מאבותיהם, אבל את האינטלקט שלהם מאמהותיהם והוא מספק דוגמאות מביוגרפיות של דמויות גדולות כדי להמחיש את התיאוריה הזו. הכרך השני מכיל גם התקפות על פילוסופים בני זמננו, בעיקר אידיאליסטים גרמניים כמו פיכטה, שלינג ויריבו הגל.
השפעה
הספר נתקל בשתיקה ציבורית בעשורים הראשונים לפרסומו. יוצאי דופן היו יוהאן וולפגנג פון גתה וז'אן פול. כלתו של גתה, אוטילי פון גתה, סיפרה שגתה התחיל לקרוא את ספרו של שופנהאואר בלהט כפי שהיא מעולם לא ראתה בו. גתה אמר לכלתו שעכשיו יש לו עונג במשך שנה שלמה, כי הוא יקרא אותו לגמרי, בניגוד למנהגו לדגום דפים. השפעתו של שופנהאואר ניכרת בספר השיחות עם גתה Gespräche mit Goethe. ז'אן פול שיבח את הספר כ"יצירה פילוסופית גאונית נועזת, רבת פנים ומלאת כושר המצאה ועומק", והעיר ביחס לשופנהאואר ש"שבחו של איש גאון אחד משפר לחלוטין את מה שההמון חסר המחשבה זנח".
צ'ארלס דרווין ציטט את הספר בספרו מוצא האדם. יש שקראו בו רעיונות שניתן למצוא בתורת האבולוציה, למשל, לפיהם היצר המיני הוא כלי של הטבע להבטיח את איכות הצאצאים. שופנהאואר טען בעד טרנספורמיזם בכך שהצביע על אחת העדויות החשובות והמוכרות ביותר לאמיתות תורת המוצא, ההומולוגיות במבנה הפנימי של כל החולייתנים.
יחסי הממלכה המאוחדת–סין
תחבורה אווירית
שלוש חברות התעופה הסיניות הגדולות, אייר צ'יינה, צ'יינה איסטרן איירליינס וצ'יינה סאות'רן איירליינס, טסות בין בריטניה לסין, בעיקר בין לונדון הית'רו ושלושת מרכזי האוויר הגדולים בבייג'ינג, שנחאי וגואנגג'ואו. צ'יינה סאות'רן איירליינס טסה גם בין הית'רו ווהאן. בין חברות התעופה האחרות בסין; האינאן איירליינס טסה בין מנצ'סטר לבייג'ינג, בייג'ינג קפיטל איירליינס טסה מהית'רו לצ'ינגדאו ואילו טיאנג'ין איירליינס מציעה טיסות בין טיאנג'ין, צ'ונגצ'ינג ושיאן ללונדון-גטוויק. נושאת הדגל של הונג קונג קת'אי פסיפיק טסה גם היא בין הונג קונג להית'רו, גטוויק ומנצ'סטר. נושאת הדגל הבריטית בריטיש איירווייז טסה לשלושה יעדים בסין בלבד; בייג'ינג, שנחאי והונג קונג ובעבר צ'נגדו. המתחרה וירג'ין אטלנטיק טסה בין הית'רו לשנחאי והונג קונג. בריטיש איירווייז ציינה כי היא מעוניינת לחכור את Comac C919 החדשה של סין בצי המטוסים שלה של בואינג ואיירבוס.
רדיו וטלוויזיה
כמו העיתונות, לסין יש היקף מוגבל בזירת השידור. ברדיו, הרדיו הבינלאומי של סין משדר באנגלית על גבי גלים קצרים שאינם תופסים באופן נרחב וגם באינטרנט. השירות העולמי של ה-BBC זמין גם בסין באמצעות גלים קצרים, אם כי לעיתים קרובות הוא משובש. בהונג קונג, שירות ה-BBC העולמי מועבר למשך שמונה שעות לילה ברדיו RTHK 4 ששודר ב-FM מקומי.
קונצ'רטו לפסנתר מס' 5 של מוצרט
הרכב כלים
היצירה כתובה לשני אבובים, שתי קרנות, שתי חצוצרות, טימפני ומיתרים. השימוש בחצוצרות וטימפני בקונצ'רטו היה, באותו זמן, מהלך תזמור יוצא דופן של מוצרט, שהפתיע את קהל המאזינים ותרם לפופולריות היצירה. למרות זאת, מוצרט לא חזר עליו עד לקונצ'רטו לפסנתר מס' 13 (1782). היקף התזמורת בקונצ'רטו חורג בהרבה מהמסגרת של יוהאן כריסטיאן באך ונדמה שדבר זה נעשה בכוונה ושמוצרט רצה להדגיש אותו לשם בידול. בקונצ'רטי לפסנתר הבאים הוא לא השתמש בהיקף תזמורתי דומה עד לקונצ'רטו לפסנתר מס' 16 (1784).
שמואל דניאל לוי
קורות חייו
לוי וחבריו ניהלו ויכוחים סוערים עם לאומנים מוסלמים מעל דפי העיתונים ל'אווניר אילוסטרה, L’Action du Peuple, ו-La Volonté du Peuple. לוי היה אחד ממייסדי העיתון ל'אווניר אילוסטרה ואחד מעורכיו. מעל דפי העיתון הוא פרסם מאמרים רבים, שבין היתר עסקו ביהדות העולם, יהדות מרוקו, הציונות, קמפיין השקל הציוני, ועוד. על מאמריו נהג לחתום בראשי התיבות: S. D. Levy.
בשנת 1933 הוא ייצג את יהודי מרוקו בקונגרס היהודי העולמי בז'נבה. בשנת 1935 הוא ביקר לראשונה בארץ ישראל וראה את התקדמות המפעל הציוני, מה שעודד אותו להתמיד בפעילותו. בשנת 1936 נבחר לאון בלום הפרו-ציוני לראשות ממשלת צרפת מה שהקל את הלחץ מצד הרשויות הצרפתיות במרוקו על פעילים כגון לוי. בשנת 1944 הוא ייצג את יהודי מרוקו בוועדת הקונגרס היהודי העולמי באטלנטיק סיטי בארצות הברית, הדגיש את החשיבות של חיזוק היישוב היהודי בארץ ישראל והדגיש את התרומה האפשרית של יהודי מרוקו לכך.
דניאל ליטמן
ביוגרפיה
שירת בצה"ל כמאבטח מתקנים בבסיס הקריה.
קריירה
בשנת 2011 גילם את גיא בסדרת הנוער "החולמים" בערוץ הילדים למנויי HOT.
בדצמבר 2012 החל לגלם בתפקיד ראשי בסדרת הנוער "החממה" (ערוץ ניקלודיאון, Yes), שם גילם את דניאל גורן, ספורטאי וקפטן לשעבר של קבוצת "הנשרים". את תפקידו בסדרה גילם עד פברואר 2016 למשך 3 עונות ו-3 מופעים עם כל חברי הקאסט בסדרה.
ביולי 2021 החל שידורה של הסדרה "בעלת החלומות" בה ליטמן משחק תפקיד ראשי.
שלום ברנדר
ביוגרפיה
לאחר שנים ספורות בטארנא, חזר לירוסלב והעביר בה שיעורים בתלמוד לבחורים צעירים ממנו, עד פרוץ מלחמת העולם השנייה. בקיץ 1940 גורש יחד עם מאות אלפי יהודים אחרים באזורי הספר, לסיביר. הוא נקלע למחוז בודייבה באירקוטסק ועבד בגולאג עד תום המלחמה.
מנעול
מנעול הצילינדר הוא אחד מהסוגים הנפוצים ביותר של המנעולים. סוג נפוץ נוסף של מנעולים הוא מנעול צירופים, אשר ננעל באמצעות כיול קו מספרי מסוים ונפתח באמצעות כיול אותו הקוד. היתרון בשימוש במנעול כזה הוא בכך שעל מנת לפתוח אותו אין צורך להשתמש במפתח, וכך הוא יכול לשמש מספר רב של אנשים ללא צורך בשכפול מפתחות רבים.
במנעולים המיועדים לשימוש גם במקומות בהם מזג האוויר קיצוני קיים חור ניקוז המאפשר לנוזלים לצאת דרכו כדי למנוע רטיבות פנימית והתפתחות קורוזיה שכן היא עלולה לקלקל את מנגנון המנעול.
קלאופטרה החמישית
זיהויה ומועד מותה
אזכור נוסף של השם קלאופטרה טריפאינה מופיע לאחר גירושו של תלמי השנים עשר בשנת 58 לפנה"ס ממצרים בעקבות מרד תושבי אלכסנדריה. הוא גלה לרומא והשם קלאופטרה טריפאינה מופיע כבת המלוכה החולקת עם ברניקי הרביעית בתו של תלמי השנים עשר את השלטון כשליטה שותפה. אם קלאופטרה החמישית אמנם נפטרה, אז הדמות שחלקה את השלטון צריכה להיות בתו הבכורה של תלמי השנים עשר קלאופטרה השישית. אבחון זה בין שתי הקלאופטרות נתמך על ידי פורפיריוס פילוסוף שחי במאה ה-3 לספירה.
לורן ז'אלאבר
ביוגרפיה
ז'אלאבר נולד ב-30 בנובמבר 1968 במזמה שבצרפת.
ONCE (2000–1992)
ב-1999, ניצח שני קטעים בוואלטה אל פאייס ואסקו ואת המרוץ כולו. בהמשך העונה, ניצח את טור דה רומאנדי בשווייץ ושלושה קטעים במרוץ. ז'אלאבר רשם הופעת בכורה בג'ירו ד'איטליה והצטיין, כאשר ניצח שלושה קטעים וניצח את קטגוריית הנקודות. ז'אלאבר אף סיים במקום הרביעי הכללי, 5:16 דקות אחרי איוואן גוטי, עם ניצחונו בקטגוריית הנקודות הפך ז'אלאבר לאחד מהרוכבים הבודדים בעולם שניצח בקטגוריה בכל אחד משלושת הגרנד טורס. הוא סיים שני בטור דה סוויס וניצח קטע אחד, ז'אלאבר ניצח גם את דירוג הנקודות במרוץ. הוא השתתף בוואלטה אספנייה ולא התבלט.
גאון
אטימולוגיה
מקור המילה "גאון" הוא בתנ"ך ושורשה במילים גאווה וגאות (גאון הירדן). הצירוף "גאון יעקב" המופיע ב מפורש כ"תפארת ישראל", בהמשך הפך "גאון" להיות תואר לראש ישיבה, והפך לתואר של ראשי ישיבות בבבל, וממנו נגזר שמה של תקופת הגאונים ביהדות. במרוצת הדורות נעשה התואר גאון כינוי לראשי ישיבה בכלל, ולאדם גדול וחריף בלימוד התורה. מכאן הצירוף "הרב הגאון" וגם כינויו של ר' אליהו בן שלמה זלמן – הגאון מווילנה. בעברית המודרנית, בהשפעת המשמעויות הקדומות יותר ודמיון הצליל למילה הרומית genius, התרחבה משמעות התואר גאון מ'אדם חכם בתורה' לאדם חכם ומחונן או בעל כישרון יוצא דופן בתחום מסוים. כיוון שהמילה "גאון" הפכה גם לשם תואר, ניתן להטותה לצורת נקבה "גאונה".
תורשה או טיפוח
עם התקדמות הבנת הגנום האנושי, טוענים מומחים בתחום הגנומיקה כיום כי מעבר בתורשה הוא מודל פשטני מדי לרוב התכונות האנושיות, רעיון התורשה במובנו הקלאסי אינו כלי שימושי, במיוחד עבור תכונות מורכבות כמו אינטליגנציה, והשימוש בו הוא חסר תוקף מדעי.
קומפני מן
ביקורות
עם יציאתו לאור, הסרט זכה בדרך כלל לביקורות חיוביות. באתר עגבניות רקובות, 67% מכלל הביקורות על הסרט היו חיוביות, בהתבסס על 162 ביקורות, עם ציון ממוצע של 6.4/10.
מבקרים רבים שיבחו את הסרט על ניסיונו לשקף את האקלים הכלכלי של ארצות הברית בעשור הראשון של שנות ה-2000. הסרט אף תואר כאחד מהסרטים הטובים ביותר של שנת 2010 על ידי דייוויד דנבי, כתב הניו יורקר.
אסנת נצר
ביוגרפיה
נצר נולדה בחיפה ב-1979 והחלה להלחין ולנגן בפסנתר בגיל צעיר. היא למדה בבית ספר לאמנויות 'רעות' ובתיכון הישראלי למדעים ולאמנויות בירושלים אצל בת-שבע רובינשטיין ואסתר נרקיס. שירתה בצוות הווי הנח"ל כקלידנית ומעבדת מוזיקלית. בשנת 1999 החלה ללמוד באקדמיה למוסיקה ולמחול בירושלים. בסיום לימודיה נסעה לארצות הברית ושם השלימה תואר שני בקומפוזיציה ותאוריה ממכללת מאנס בניו יורק ודוקטורט בקומפוזיציה בקונסרבטוריון למוזיקה של ניו אינגלנד. לאחר מכן קיבלה שנת מלגה בברלין, שאותה ניצלה לכתיבת אופרה.
נצר לימדה בקונסרבטוריון ניו אינגלנד והחל מ-2013 היא מרצה במחלקה למוזיקה של אוניברסיטת הרווארד. בשנת 2015 בוצעה אופרה קאמרית פרי עטה "האשה המופלאה שבתוכנו" המבוססת על מחזהו של חנוך לוין בתיאטרון הקאמרי בשיתוף אנסמבל המאה ה-21.
גובה פני הים
גובה פני הים משמש נקודת ייחוס לציון גבהים על-פני כדור הארץ – נהוג לציין גובהם של מקומות גאוגרפיים, כגון הרים ועמקים, ביחס לגובה פני הים הממוצע.
תכונות פיזיקליות שונות, ובפרט לחץ האוויר, משתנות עם שינוי הגובה שבו נמדדת התכונה. הערך המקובל שניתן לתכונה מסוימת, כגון מהירות הקול או טמפרטורת הרתיחה של המים, הוא ערכה בגובה פני הים.
שינויים בזמן
בטווח זמן ארוך, מפלס פני הים משתנה בהשפעת שינויים אקלימיים וגאולוגיים. על-פי ממצאים ארכאולוגיים, מעריכים שבמשך כשלושת אלפים שנה, עד תחילת המאה ה-19, מפלס פני הים היה כמעט קבוע, עם עליה של 0.2-0.1 מילימטר לשנה. מאז שנת 1900 מפלס פני הים עולה ב-1–3 מ"מ לשנה, כאשר מדידות לווייניות אשר החלו בשנת 1992 מציינות עליה ממוצעת של 3.61 מ"מ בשנה. החישוב הממוצע מושפע גם משינויים עונתיים, אולם המגמה נשמרת לאורך השנים. נכון ל-2016, גובה פני הים הממוצע עלה ב-8 ס"מ מתחילת המדידות הלוויניות. העלייה אינה אחידה ברחבי העולם, ומושפעת גם מהזרמים, והשדה הגרביטציוני (שינוי במסת הקרח משפיע גם על שדה הכבידה של כדור הארץ). נכון ל-2016, באוקיינוס ההודי גובה פני הים עולה בממוצע 5 מ"מ בשנה, ובאוקיינוס השקט, בכ-10 מ"מ בשנה.
ניק רובינסון
קריירה
בשנת 2019 שיחק בסרט הדרמה "בן הארץ". באותה שנה שיחק לצד אד האריס בברודוויי במחזה "אל תיגע בזמיר", שכתב אהרן סורקין, ומבוסס על רומן באותו שם משנת 1960 מאת הרפר לי.
הר קינג (ניו סאות' ויילס)
גובהו של ההר 284 מטרים מעל פני הים.
היסטוריה
בשנת 1845 חקר את האזור החוקר והמגלה צ'ארלס סטארט (Charles Sturt).
עונת 1941/1942 בלה ליגה
כדורגלנים מצטיינים
חואן אקוניה מדפורטיבו לה קורוניה היה השוער הטוב של העונה. הוא ספג 37 שערים ב-26 משחקים.
חיים יהודה ליב ליטווין
תקופת גליציה
עם הגיעו לברודי הוקמה עבורו ישיבה במקום, ותלמידיו הפיצו את דברי תורתו, שחלקם הגיעו לידיעת תלמידי חכמים אחרים והם מצוטטים בכתביהם.
כדור (טופולוגיה)
במתמטיקה, במרחב מטרי, כדור הוא קבוצה המכילה את כל הנקודות שמרחקן מנקודה נתונה קטן ממספר קבוע (שנקרא הרדיוס של הכדור).
אוסטין ואלי
עונה 1
במאי הקליפים, המפרסם, ומפיק המוצרים של אוסטין, חברו הטוב דז, מתואר בסדרה כאידיוט אך יצירתי, ונמצא בריב תמידי עם טריש.
עונה 2
בסוף העונה השנייה אוסטין, אלי, דז וטריש מתכוננים לצאת לסיבוב ההופעות של אוסטין, וטריש הבטיחה לאלי שהיא תתכנן לה הפתעה והיא לא רוצה לספר לה עכשיו, אבל במציאות ההפתעה שהיא תכננה לה, להביא לה את המפיק שהיא מעריצה לעבוד איתה, עוד לא יצא לפועל והיא דואגת שזה לא יעבוד, אבל ברגע האחרון היא מוצאת פתרון ומתקשרת למפיק ואומרת לו שאם הוא יסכים לבוא לפגוש אותה, אוסטין יבוא לשיר 10 שירים בבר מצווה של הבן שלו, והוא הסכים. אבל התעוררה בעיה של אי הבנה שטריש הבינה שהמפיק אמור לבוא לראות את אלי, אבל המפיק תכנן זמן מיוחד שאלי הייתה צריכה לבוא עליו, ובגלל שהיא לא הגיע הוא אמר שאלי פספסה את הזדמנות שלה והוא לא מוכן להיפגש איתה. בעקבות זאת אלי כועסת על טריש שהיא הרסה לה את ההזדמנות, ושהיא חושבת שזה קשה מידי בשבילה להיות גם המנהלת של אוסטין וגם שלה, ומפטרת אותה. אוסטין שמע שאלי פיטרה אותה ומצא פתרון שהיא תבוא ותופיע כמופע פתיחה בהופעה הראשונה של סיבוב ההופעות שלו, וטריש תיקח את הקרדיט על זה כי הוא לא רוצה שהן יריבו באוטובוס אחת עם השנייה במהלך מסע ההופעות. כשזמן המופע הגיע אלי גילתה שטריש שיקרה לה ושאוסטין הוא האחד שתכנן לה את המופע, ומפטרת אותה שוב. מיד לאחר מכן המפיק שאלי מעריצה בא ואומר לה שהוא מוכן לתת לאלי הזדמנות שנייה אחרי שטריש שלחה לו מתנת פיוס והתקשרה המון פעמים לבקש סליחה, ושהוא חיבב את הדמו שטריש שלחה לו, אבל הוא חייב לאהוב את ההופעה שלה כדי שהוא יסכים לעבוד איתה. אחרי שאלי הופיעה המפיק אמר שהוא אהב מאוד את ההופעה ויותר משמח להתחיל לעבוד איתה, ושהם צריכים להתחיל לעבוד ביום שלמחרת. אלי אמרה לו שהיא לא יודעת אם היא תסכים כי ביום למחרת היא הולכת לסיבוב הופעות של אוסטין שיערך 3 חודשים והיא לא רוצה לפספס את זה. הוא אמר לה שהיא צריכה לחשוב מה יותר חשוב לה הקריירה של אוסטין או הקריירה שלה, ושתבוא אליו עם תשובה בערב. אלי אמרה לטריש שהיא יכול להיות שוב המנהלת שלה ושהיא מצטערת שהיא פקפקה בה. לאחר מכן היא ישבה ודיברה עם טריש ואמרה לה שהיא לא יודעת אם להישאר ולהקליט דיסק עם המפיק כי היא אוהבת את אוסטין, והיא די בטוחה שהוא אוהב אותה בחזרה, ו3 חודשים זה הרבה זמן, רגשות יכולים להשתנות, והיא לא רוצה שזה יקרה. טריש אמרה לה שכדאי לה להישאר ולא ללכת לסיבוב ההופעות כי זאת הזדמנות של פעם בחיים ולא כדאי לה לפספס. בינתיים שאלי חושבת על זה אוסטין דז וטריש מחכים לה ליד האוטובוס לראות אם היא באה או לא והם היו בטוחים שהיא לא תבוא, אבל אלי באה, אבל לא בשביל לנסוע איתם, אלא להגיד שלום. היא אומרת שלום לכולם והם עולים על האוטובוס. מיד לאחר מכן אוסטין יורד מהאוטובוס ומנסה להגיד לה משהו אבל עוצר את עצמו ומביא לה פתק ואומר לה שהוא שמר את הפתק כי הוא חשב שהיא תבוא איתו, אבל הפתק יסביר לה את כל מה שהוא רוצה להגיד לה. הפרק מסתיים באוסטין עולה לאוטובוס ונוסע ואלי מנגנת למפיק ומקליטה שיר עם הפתק שאוסטין הביא לה לידה, ואוסטין מנגן בגיטרה שלו באוטובוס בעצב.
עונה 3
העונה השלישית מתחילה בכך שנשאר לאוסטין עוד חודש עד שנגמר מסע ההופעות שלו, ואוסטין ואלי מתגעגעים אחד לשני מאוד, וזה מגיע למצב שהם מדמיינים אחד את השני כל הזמן. אלי מתקשרת לאוסטין טריש ודז ואומרת שהיא מתגעגעת אליהם ושקשה לה בזמן האחרון לסיים שירים. אוסטין אומר לה שהגיע הזמן להשתמש בכרטיס שהוא הביא לה לפני מסע ההופעות, כרטיס טיסה לכל מקום כך שאם היא רוצה לבקר היא יכולה לבוא לאותו מקום שהם נמצאים. אלי לוקחת את ההזדמנות וטסה לפורטלנד לפגוש אותם, אבל אלי מגיעה למקום הלא נכון והיא נאלצת לשיר בשדה התעופה כדי לגייס כסף כדי לטוס אליהם. לאחר מכן כשהחבורה עדיין מחכה לאלי שתבוא ביום למחרת, במהלך הלילה אוסטין רוצה ללכת לשירותים אבל דז תופס לו את התא אז הוא הולך לשירותים בתחנה, אבל כשהוא חוזר הוא עולה לאוטובוס הלא נכון ונרדם שם, ונוסע עם האוטובוס למקום אחר בזמן שטריש ודז מגיעים לפגוש את אלי, והם מגלים שאוסטין לא באוטובוס. לאחר מכן הם קבעו להיפגש בוושינגטון, אבל אוסטין מגיע לוושינגטון די.סי. והחבורה לוושינגטון סטייט והם עדיין רחוקים אחד מהשני. הם קובעים עם אוסטין להגיע להופעה שלו ולהיפגש שם. אוסטין מגיע ופוגש את כולם כולל אלי, ושמח מאוד לפגוש אותה, אבל אלי אמרה לו שהיא צריכה ללכת כי ביום למחרת היא צריכה להיפגש עם המפיק שלה, והיא צריכה לתפוס את הטיסה למיאמי. אוסטין נפרד מאלי ועולה לשיר, אבל ישר לאחר מכן אלי קוראת לו ואומרת לו שהיא הבינה למה קשה לה לסיים את השירים שלה. היא אומרת לו שכל הזמן הזה היא הייתה צריכה השראה, כל הזמן הזה היא הייתה צריכה אותו, אז היא מחליטה לשנות את תאריך הפגישה שלה עם המפיק, ולהישאר עד סוף מסע ההופעות שלו ולהיות איתו עם טריש ודז. אוסטין ואלי חוזרים עם טריש ודז למיאמי. טריש ודז מוצאים חברים (החבר של טריש זה ג'ייס שעוזב לאחר זמן מה את מיאמי והחברה של דז זאת קארי, טיפשה כמו דז, בסוף העונה השלישית קארי ודז עוזבים שניהם את מיאמי ללוס אנג'לס, אך מסיבות שונות), אוסטין ואלי נפרדים בתחילת העונה וחוזרים להיות זוג בסוף העונה. בפרק האחרון של העונה השלישית, קארי עוזבת את מיאמי בגלל שאביה מצא עבודה בלוס אנג'לס, אוסטין ואלי מועמדים שניהם לפרס האלבום הטוב ביותר שיצא השנה, בגלל זה ג'ימי מאיים על אוסטין לא להראות סימני אהבה לאלי וכנ"ל לאלי, דז עוזב את מיאמי ללוס אנג'לס מפני שהוא עובר לבית ספר לעורכי קליפים, טריש נהיית סוכנת של הרבה זמרים ופותחת חברת אמרגנות, ולבסוף אוסטין ואלי כמעט נפרדים עד שאוסטין מודיע על הבמה שהוא ואלי הם זוג ובכך ג'ימי הורס את קריירת השירה של אוסטין, אוסטין ואלי חוזרים והעונה נגמרת בזה שאלי מתחילה את מסע ההופעות שלה ואוסטין בא איתה. אוסטין ואלי נבחרה לסדרת הילדים האהובה ביותר בטקס פרסי בחירת הילדים של ניקלודאון 2015.
אבולוציה של פטריות
עדויות מאובנים
לפני 65 מיליון שנה, מיד לאחר ההכחדה של הקרטיקון-שלישון (KT) שהרגה את רוב הדינוזאורים, חלה עלייה דרמטית בראיות לפטריות, ככל הנראה עקב מותם של רוב מיני הצמחים והחיות, שיצר "ערימת קומפוסט עצומה". היעדר הכחדת KT באבולוציה של פטריות נתמך גם על ידי נתונים מולקולריים, מכיוון שניתוחים השוואתיים פילוגנטיים של עץ המכיל 5,284 מיני פטריות לא הראו סימן לאירוע הכחדה המונית סביב הגבול הקרטיקוני-שלישוני.
האינטרנציונל של מפלגות הפיראטים
היסטוריה
ב-17 בינואר 2011, סלים אמאמו, פעיל מפלגת הפיראטים התוניסאית, התמנה לתפקיד שר הנוער והספורט בממשלת תוניסיה.
אפור בהיר: לא קיימת מפלגת פיראטים ]]
חריתאים
המינים הקטנים כמו הטטרות הם דגים קלים לגידול באקווריום, עקב צבעיהם הבוהקים, עמידותם לתנאי האקווריום וסובלנותם לדגים אחרים.
היילסטורם
פעילות
היילסטורם שיתפו פעולה עם אמנים רבים, הבולטים שבהם הם איימי לי, The Pretty Reckless, בן מודי ולינדסי סטירלינג.
כתבי קודש
לרבות מהדתות יש כתבי קודש משלהן, המהווים טקסט יסוד לדת, ופעמים רבות מיוחסת כתיבתם לכוח עליון (אלוהים), שהכתיב את כתבי הקודש לנביאו. התהליך שבו אוסף כתבים הופך למקודש ומחייב, כאשר אין לשנות בהם דבר, מכונה קאנוניזציה. על פי רוב נוצרת לכתבים מסורת פרשנית, לעיתים זאת עולה על הכתב והופכת לשכבה נוספת של ארון הספרים של אותה הדת.
סוגים
כתבי הקודש של הדתות המרכזיות:
ארפאד פאסטור
תרגומיו הספרותיים להונגרית
מיצירות אדגר אלן פו:
תנועה חברתית
גיוס המשאבים
אסכולת גיוס המשאבים הדגישה לראשונה את חיוניותם של המשאבים הארגוניים לקיומה של פעילות חברתית. ההנחה הייתה כי מצוקה קיימת תדיר בחברה, אך היא לא תתורגם לכלל פעולה קולקטיבית אם אין בידי האנשים משאבים מספיקים להתארגנות ואם אין תשתית קודמת להתארגנות, כלומר, פעילות קולקטיבית אינה ספונטנית ונעדרת ארגון.<BR> הביקורת על אסכולת ניהול המשאבים עוסקת בעיקר בכך שהאסכולה מתעלמת מחשיבותן של אידאולוגיה, זהות ותרבות בהבנת משמעותן של התנועות החברתיות. ההנחה היא כי נושאים חברתיים שונים מונחים לפתחם של יזמים חברתיים והבחירה ביניהם נוגעת לרוב בהזדהות עם המטרות או הנושאים הרלוונטיים ליחיד.
כאשר באים לחקור את המניעים להצטרפות לתנועה או לקבוצה חברתית, מוסכם כיום, כי מעבר למניע הקשור בפעילות הספציפית ניתן לומר כי במהלך הפעילות האקטיביסטית מתבצע לרוב, תהליך העצמה ההופך את הפעיל לאדם בעל תחושת ערך, לאזרח אסרטיבי בעל יכולת סוציו-פוליטית המִתרגמת לשיתופי פעולה לשם השגת השפעה על הסביבה. תחושת ערך זו, אינה מתמצה בתחום הפעילות בלבד, אלא מתרחבת ממנו אל תחומי מעורבות נוספים בקהילה. לכן, ניתן לרוב למצוא כי אקטיביזם הוא תופעה הצטברותית. כלומר, מי שנוטה להשתתף בפעילות מסוג מסוים לא יסתייג גם מהשתתפות חברתית מסוג אחר.
רוסקובה
הקהילה היהודית
כרוב יהודי האזור השתייכו רוב תושבי העיירה לחסידות ויז'ניץ. בשנת 1926 נבחר ברוסקובה הרב היחיד בתולדותיה – ר' אברהם שלמה כ"ץ. הרב כ"ץ היה תלמידו של הרב יקותיאל יהודה טייטלבוים מסיגט. הוא היה ידוע כמומחה בדיני ממונות ואף חיבר ספר ארחות המשפטים בנושא. הרב כ"ץ פתח ברוסקובה ישיבה בשם "תורת א"ש" שבשיאה למדו בה כמאה תלמידים.
אלפאבית (חברה)
אלפאבית הוקמה על מנת להפוך את גוגל לחברה שמתמקדת רק בשירותי אינטרנט ולאפשר עצמאות לחברות הבנות שלא עוסקות בתחום.
היסטוריה
"אנו אוהבים את השם אלפאבית מכיוון שמשמעותו הוא אוסף של אותיות המייצגות שפה, אחת ההמצאות הכי חשובות של האנושות וזה הלב של הדרך בה מנוע החיפוש עובד! אנו גם אוהבים שזה אומר אלפא-בית (הפירוש של אלפא זה החזר פעיל של השקעה) ולזה אנו שואפים!
מבנה החברה
חברת הבת הגדולה ביותר של אלפאבית היא גוגל. חברות בנות אחרות כוללות Calico, Chronicle, Dandelion, DeepMind, GV, CapitalG, X, Google Fiber, Jigsaw, Sidewalk Labs, Verily ו-Waymo. נכון ל-1 בספטמבר 2017, ההון העצמי של אלפאבית מוחזק על ידי חברת בת בשם XXVI החזקות בע"מ (החברה נקראת ככה כי XXVI זה 26 בספרות רומיות, המספר של האותיות באלפאבית הלטיני) כדי שתוכל לקבל שווי נפרד מגוגל.
חברות בנות לשעבר כוללות את Nest Labs אשר התמזגה עם גוגל בפברואר 2018.
תראפוזה בלונדי
תיאור
מוטת רגליו של הבלונדי מגיעה עד 30 ס"מ, ומשקלו מגיע עד ל-170 גרם. תראפוזה בלונדי הוא אחד ממיני הטרנטולה היחידים שבהם חסרים לזכרים את הזיזים הבולטים הממוקמים על זוג הרגליים הקדמיות, המשמשים את הזכר לשיתוק ניביה של הנקבה במטרה למנוע ממנה לנשוך אותו במהלך ההזדווגות. צבעו של הבלונדי נע בין חום בהיר לכהה, עם סימנים חיוורים על הרגליים. לבלונדי שערות על גופו, בטנו ורגליו.
אהרון הפנר
קורות חייו
הפנר כיהן כרבן של הקהילות עד לאחר מלחמת העולם הראשונה, בעקבות תבוסת גרמניה במלחמה והקמת פולין חזר השטח שבו היו הקהילות לשלטון פולני והיהודים שראו עצמם כגרמנים עקרו לאזורים שנשארו בידי גרמניה של ווימר.
שתיים מבנותיו נספו בשואה.
מחקריו
Posen, 1901 Aus Vergangenheit und Gegenwart der Juden und der Jüdischen Gemeinden in den Posener Landen
ודות
הוודות (סנסקריט: वेद – יֶדַע) הן אוסף של כתבים הנחשבים לעתיקים ביותר בשפת הסנסקריט. ההינדואיזם אימץ אותם והם מהווים בסיס לרוב ההתפתחויות המאוחרות. פירוש המילה בסנסקריט הוא "ידע" (מלשון vid – "לדעת" – פעלים מקבילים קיימים בשפות הודו-אירופיות אחרות). הכוונה המקורית הייתה לריג ודה – קובץ קדום שמקורו בצפון מערב הודו. לאחר מכן הורחבה משמעות המילה "ודות" והתייחסה לקובץ אסופות הבסיס ("סמהיטות") שנוספו על הריג ודה. המילה "ודות" משמשת כיום כשם נרדף למכלול הרחב של כתבי ה-Sruti ("התגלויות") – טקסטים קדושים שחוברו לאורך אלפי השנים כהמשכים, תוספות והשלמות לוודות.
ארבע הסמהיטות
הוודות השתנו ועד לכתיבת הברהמנות הראשונות (המאה ה-8 לפנה"ס לערך) התפתחו שני סוגי פולחן: גרִייה (gṛhya) – פולחן ביתי בו שימשה אש טקסית בודדת ("אש בעל בית"), ושראוטה (śrauta) – פולחן ציבורי שטקסיו קדומים יותר ועוסקים בעיקר באלים אגני וסומה. ההתפתחויות בפולחן הציבורי הולידו טקסים חדשים שהצריכו שימוש בשלושה מוקדי אש: אש בעל הבית (gārhapatya), אש הקורבן (āhavaniya), והאש הדרומית (anvaharyapacana או daksinagni). הטקס המורחב הצריך גם ארבעה ברהמינים בעלי התמחות שעסקו באספקטים שונים של הטקס. הכהן הרביעי והמלומד ביותר, הברהמן (Brahman), לא השתתף בטקס באופן פעיל, אך נשא באחריות לתיקון טעויות בביצוע הטקס, אם התרחשו. השינויים בפולחן הובילו להתרחבות הקורפוס הוודי לכדי ארבע אסופות (samhita) עיקריות.
עוצמה מעוץ
תקציר עלילה
לאחר החזרת כס המלכות לשליטים החוקיים, החבורה חוזרת לארץ עוץ ולוקחת חלק בחגיגת ניצחון גדולה בארמון המלוכה אשר בעיר האזמרגד, ודורותי מוכתרת באופן רשמי כנסיכה של ארץ עוץ. בלינה בוחרת לגור מעתה ואילך בארץ עוץ, בעוד שעוצמה משתמשת בחגורת הקסמים על מנת להחזיר את דורותי לקנזס.
You Came
"You Came" הפך לאחד מהשירים המצליחים ביותר בקריירה של ויילד, כאשר הגיע למקום השלישי במצעד הסינגלים הבריטי והגיע לעשירייה הפותחת במספר מדינות אירופיות אחרות, כולל דנמרק, שם הגיע למקום הראשון במשך חמישה שבועות. בארצות הברית, הוא היה לשירה הרביעי (ועד היום, האחרון) שהגיע ל-50 העליונים, והגיע בשיאו למקום ה-41 במצעד הבילבורד הוט 100. הוא גם הגיע למקום העשירי במצעד שירי הדאנס קלאב. בישראל זכה השיר להצלחה כאשר דורג במקום השני ברשת ג'.
האחים מאיר
האחים מאיר הייתה חברה ישראלית ליזמות והשקעות בתעשייה ובנדל"ן, בבעלות שלושת האחים מרדכי (מוטק'ה), משה ובנימין מאיר, מחלוצי התעשייה בארץ ישראל, מקימי מגדל שלום מאיר.
חיים אישיים
משה מאיר (תרס"ט, 1909 – תשנ"ג, 1993), נישא לשרה, בת משה כהן. בתו כנה היא אשת זלמן שובל. בתו, אשת העסקים רינה מאיר, הייתה נשואה לאדריכל טומי לייטרסדורף, ואחת מילדיו של טומי היא המסעדנית ואשת העסקים אנדריאה "דושי" לייטרסדורף (נשואה לשחקן אנחל בונני).
מרדכי (מוטק'ה) מאיר (כ"ה בתמוז תרע"א, 21 ביולי 1911 – תשנ"ז, 1997), נישא לרבקה, בת יעקב פרלשטיין. התגורר בבת ים. בניו הם: שי (ראשי התיבות: שלום יעקב - שילוב של שמות שני סביו), רוני והאדריכל אבי מאיר ובתו - ריבה מאיר.
אחותם של האחים מאיר, טובה, הייתה נשואה לתיאודור הופמן, שכמהנדס שיתף עמם פעולה בעסקי הטקסטיל.
הקבינט של ארצות הברית בממשל ביל קלינטון
הקבינט של ארצות הברית בממשל ביל קלינטון כיהן במשך שתי תקופות כהונה נשיאותיות, ממועד השבעת הנשיא קלינטון ב-20 בינואר 1993 ועד לסיום כהונתו השנייה ב-20 בינואר 2001.
למפיריים
למפיריים (שם מדעי: Lampriformes) הם סדרת דגים מיוחדים החיים באוקיינוס הפתוח וחלקם גם בעומק הים (עומק ממוצע 100-1,000 מטר), והם בעלי סנפירים ארוכים ביותר.
קונדנסט
קונדנסט בישראל
אחד החומרים הבעייתיים הקיימים בקונדנסט הוא בנזן, חומר ארומטי מסרטן המצוי גם בדלקים שמשמשים לתחבורה. על פי המשרד להגנת הסביבה, אחוז הבנזן המותר בדלקים הוא 1%. על פי דוח משרד איכות הסביבה, אחוז הבנזן בקונדנסט הכבד ובקונדנסט הקל המופקים ממאגר תמר עומד בתקן הנ"ל. אחוז הבנזן המופק ממאגר לווייתן נמוך מהתקן.
כרים מאסימוב
ביוגרפיה
מספטמבר 2016 עד ינואר 2022 עמד בראש שירות הביטחון, הוועדה לביטחון לאומי של קזחסטן, אך במהלך המחאות בקזחסטן (2022) הודח ונעצר באשמת בגידה.
ייעוץ פנסיוני
הסדרת הייעוץ הפנסיוני בישראל
בעקבות רפורמת בכר, חוקקה הכנסת בשנת 2005 את חוק הפיקוח על שירותים פיננסיים (עיסוק בייעוץ פנסיוני ובשיווק פנסיוני), התשס"ה-2005, בו לראשונה ניתנה הגדרה לעיסוק הייעוץ פנסיוני. "ייעוץ פנסיוני" - מתן ייעוץ ליחיד בנוגע לכדאיות החיסכון, שלו או של קרובו, כעמית-שכיר, כעמית-עצמאי או כמבוטח, באמצעות מוצר פנסיוני שאין לנותן הייעוץ זיקה אליו.
יועץ פנסיוני
שירות הייעוץ הניתן בידי היועץ הפנסיוני או בידי תאגיד ייעוץ פנסיוני חייב להיות מגובה בהסכם ייעוץ כקבוע בחוק. ההסכם מגדיר, בין היתר, את האופן שבו יקבל היועץ שכר הטרחה עבור שירותו, את מחויבותו לסודיות, ואת מחויבותו לבחינה מעמיקה של צרכיו והיבטים רלוונטיים נוספים של הלקוח.
קארסון פיקט (כדורגלנית)
קריירה מקצוענית
באוקטובר 2017, פיקט הושאלה פיקט ל"בריסביין רואר" מליגת הנשים האוסטרלית לעונת 2017-18. היא חזרה להשאלה שנייה ושלישית במהלך עונות הליגה האוסטרלית 2018-19 ו-2019-20. ב-23 בפברואר 2020, פיקט ניהלה משחק רב-שערים כשהבקיעה פעמיים בניצחון 5-0 על קנברה יונייטד. פיקט נבחרה לשחקנית השנה של הקבוצה לעונת 2019-20.
הר הבית
על־פי המסורת היהודית, הר הבית הוא המקום ממנו נברא העולם ("אבן השתייה"), בו התקיימה עקידת יצחק, ובו נעצרה מגפת דבר שהשתוללה בעם בימי דוד המלך. על־פי רוב פרשני הקוראן המוסלמים, ממנו עלה מוחמד השמימה עם המלאך גבריאל במסעו הלילי.
הר הבית נחשב למקום בעל רגישות פוליטית בינלאומית גבוהה, והמתחם עומד ברקע לסכסוכים רבים בין מוסלמים ליהודים מאז שנות ה־20 של המאה ה־20. מאז מלחמת ששת הימים המתחם נמצא בשליטה ישראלית, ולפי החוק הישראלי אף בריבונות ישראלית, ומנוהל באופן רשמי על ידי משרד הווקף בירדן.
תקופת בית ראשון
על פי המקרא, הוקם בית המקדש הראשון בהר הבית כמקדש לאלוהי ישראל על ידי שלמה המלך. בית המקדש שימש כמרכז פולחני, דתי, ולאומי, שבו נמצאו הכהנים והחכמים. מבנה בית המקדש היה על בסיס תבנית המשכן אותו הקים משה במדבר סיני, אך בממדים גדולים יותר ובשכלול ופאר רבים יותר. ארכאולוגים שונים מצאו הקבלות במספר פרמטרים בין המקדש לבין מקדשים אחרים בלבנט העתיק. על פי המתואר בתנ"ך, התקיימה במקדש בתקופות מסוימות גם עבודת אלילים, במיוחד בתקופת מנשה המלך. בית המקדש הראשון עמד על תילו עד 586 לפנה"ס, עת ערך נבוכדנאצר מלך בבל מסע עונשין נגד ירושלים המורדת, החריב את העיר ואת המקדש, בזז את כלי המקדש והגלה את שארית העם היהודי שנותר בארץ לאחר גלות יהויכין.